**PROTOKOL ZA ULAZ U ODGOJNO-OBRAZOVNU USTANOVU**

Protokol se temelji na Modelima i preporukama za rad u uvjetima povezanima s COVID-19 koje je izdalo Ministarstvo znanosti i obrazovanja RH u kolovozu 2020.

Obzirom na radove na energetskoj obnovi škole posebnu pažnju ovim protokolom ćemo posvetiti i sigurnosti djece i zaposlenika u ovim izvanrednim okolnostima.

1. Zabranjen je ulaz u sve ustanove osobama koje su bolesne ili su u samoizolaciji. U vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi, a osobito ako su u samoizolaciji.
2. Bolesni roditelji ne smiju dovoditi ni odvoditi djecu iz ustanova, a bolesni zaposlenici ne smiju dolaziti na posao. Bolesni učenici ne smiju ulaziti u ustanovu i sudjelovati u odgojno-obrazovnom radu, praktičnoj nastavi, predavanjima i vježbama.
3. **Dovođenje i odvođenje djece:** Roditelji i skrbnici smiju dovesti samo učenike I. razreda do ulaza u ustanovu pri čemu zadržavaju razmak od najmanje 1,5m u odnosu na druge roditelje/skrbnike i djecu. Učenici ostalih razreda u školu dolaze i odlaze sami ili u pratnji roditelja, a zaduženi učitelj ih po izlasku iz škole predaje roditeljima/skrbnicima ispred ulaza u školu/dvoranu (osim ako se ne radi o učenicima s poteškoćama).
4. **Vrijeme dolaska i ulaska u ustanovu:** Ako je potrebno s odmakom između razreda, ovisno o broju ulaza u školu i broju učenika.